cyanic-selkie/wikianc huggingface dataset:
Архиепископ Охридски и Македонски г.г. Стефан
Животопис
Во Охрид од 9-10 октомври 1999 г. на црковно-народниот собир (составен од духовни и световни членови) бил избран за поглавар на Македонската православна црква.
Во 2019 година, по повод јубилеите на г.г. Стефан: 20 години поглавар на Македонска православна црква и 33 години како архиереј во епархиите во Македонија и дијаспората, беа издадени неговите проповеди „Слово за словото“, во пет тома.
Библиографија
Слово за словата - том 1 (Скопје, 2019)
Слово за словата - том 2 (Скопје, 2019)
Слово за словата - том 3 (Скопје, 2020)
Слово за словата - том 4 (Скопје, 2020)
Слово за словата - том 5 (Скопје, 2020)
ЕУРИБОР
ЕУРИБОР (англиски: ЕУРИБОР - Euro Inter-bank Offer Rate) претставува референтна каматна стапка, објавен од страна на Европската банкарска федерација, врз основа на просечните каматни стапки по кои банките во Еврозоната се подготвени да им позајмат необезбедени средства на други банки, деноминирани во евра, на пазарот на големо (или меѓубанкарскиот пазар). Постојат различни рочности на ЕУРИБОР, кои се движат од една недела до една година. Исто како и на ЛИБОР, и ЕУРИБОР широко се користи како референтна стапка за одредување на каматните стапки на договорите за идна испорака, за фјучерсите и за своповите.
Пресметка на ЕУРИБОР
Претставителна група (панел) на главните банки во меѓубанкарскиот пазар на Европската унија обезбедува секојдневно котирање на каматните стапки по кои секоја банка-членка на групата нуди орочени депозити со период на доспевање кои се движат од една недела до една година. Овие банки директно ги внесуваат своите податоци во „Ројтерс“, најдоцна до 10:45 (по средноевропско време) за секој ден во којшто е отворен системот на порамнување „TARGET)“. Во 11:00, „Ројтерс“ ги елиминира највисоките и најниските 15% од сите собрани котирани просеци, а останатите понуди се заокружени во просек до три децимални места и овој просек се објавува како Еурибор. Ако повеќе од 50% од банките во панелот не успеат да обезбедат податоци со 11:00, „Ројтерс “ ја одложува пресметката на Еурибор додека не обезбеди котации од најмалку 50% од банките во панелот. Еурибор го одредуваат банките со највисок обем на тргување на пазарите на пари во ЕУ, како:
Движење на ЕУРИБОР
Во текот на 2014 година, најголем обем на тргување на пазарот на пари се однесувал на ЕУРИБОР со рочност преку ноќ (околу 20%) и со рочност од 6 - 12 месеци (околу 20%), а малку над 15% отпаѓала на трговијата со рочност од над една година. Од 2008 година, ЕУРИБОР постојано опаѓал, приближувајќи сè до нултата граница, а тримесечниот ЕУРИБОР за првпат достигнал негативна стапка во 21 април 2015 година.
Теодорих II (бургундски крал)
Животопис
Пораснат во Алзас потоа именуван за крал на Бургундија по смртта на неговиот татко, не успева во обидот да ја земе Австразија, кралството на неговиот постар брат Теодеберт II (585-612), поради што во 610 меѓу нив започнува братоубиствена војна.
Откако кралицата Брунхилда била избркана од дворецот на Австразија, тој ја земал под негова заштита заедно со неговата помлада сестра Теодилана.
Теодорих II го победил својот постар брат во Битката кај Тул и кај Толбијак во 612, по што го освоил кралството на Австразија убивајќи го брата си и неговиот син Меровех.
Но тој умрел една година подоцна, во 613, или од отров или од дизентерија, оставајќи го своето кралство на синот Сигеберт II кој воопшто не владеел бидејќи бил заробен со брат му Корбус а потоа и двајцата биле убиени по наредба на Хлотар II. За судбината на Хилдеберт не се знае додека последниот од синовите, Меровех, по наредба на Хлотар II, бил затворен во некој манастир до крајот на неговиот живот.
После елиминацијата на синовите на Теудеберт II и погубувањето на старата кралица Брунхилда во 613, Хлотар II кралствата на Австразија и на Бургундија ги припоил кон Неустрија станувајќи на тој начин единствен крал на Франките.
Надворешни извори
Les rois des Francs - LES MEROVINGIENS (481 - 639)
Двокамшични
Двокамшичните или биконти (науч. Bikonta) се еукариотски клетки со две камшичиња. Ова е оддел на еукариотите.
Ензими
Друга одлика на двокамшичните е спојувањето на два гена во една единица: гените за тимидилатсинтаза (TS) и дихидрофолатредутаза (DHFR) кои шифрираат една белковина со две намени.
Сродство
Некои испитувања укажуваат на тоа дека еднокамшичните (еукариотна клетка со едно камшиче) се предци на заднокамшичните (Животни, Габи и сродни облици) и Амебозоите, а дека двокамшичните се предци на Архаепластидите (Растенијата и сродните организми), Екскаватите, Ризариите и Хромалвеолатите. Кавалиер-Смит смета дека Безножните, кои најчесто се сметаат за incertae sedis, се всушност двокамшични.
Сродството помеѓу двокамшичните сè уште е недоволно истражено. Кавалиер-Смит ги групира Екскаватите и Ризариите во Кабозоите, а Архаепластидите и Хромалвеолатите во Кортикатите, но барем едно друго испитување укажува на тоа дека Ризариите и Хромалвеолатите сочинуваат клад.
Битка кај Чалдиран
Битката кај Чалдиран — битка помеѓу Отоманското Царство и Сефевидското Царство која се одвила на 23 август 1514 година во која Османлиите победиле. Како резултат од оваа битка Османлиите стекнале постојана контрола на териториите во Источна Анадолија и северен Ирак, како и привремена контрола на северозападен Иран.
Биткта претставувала почеток на четириесетгодишната војна меѓу двете земји која завршила во 1555 година со потпишување на договорот од Амасија. Во битката Османлиите имале поголема и подобро опремена армија која броела од 60.000 до 200.000 војници додека Персија имала најмногу 80.000 војници. Во битката бил ранет Исманил I и побегнал од бојното поле а султанот Селим I ги заробил неговите жени кои подоцна биле донесени во неговиот дворец.
По успешната борба на Селим I против своите браќа и татко за престолот, тој веќе бил слободен за да го сврти своето внимание кон шиитските муслимани кои претходно во текот на војната за превласт се присоединиле кон силите на неговиот татко Бајазит. Селим се плашел дека е можно овие племиња во иднина да го насочат населението против него и за помош да го повикат персискиот шах како водач на шиитскиот ислам. Првиот чекор му бил да му објасни на Исмаил дека кизилвашите се неверници и кривоверци но Исмаил му одговорил дека не треба да се бори против други муслимански народи. Османлиите ја распоредиле својата тешка артилерија и илјадниците јаничари биле опремени со барутско оружје. Во нападот на персиската коњаница шах Исмаил имал големи загуби. Како една од причината за поразот се смета оружјето кое било користено од страна на Османлиите наспроти традиционалното персиско и големата недисциплина на персиските војници. По крајот на битката бил освоен главниот град Тебриз. По победата над Персија, Селим своите сили ги пренасочил кон Мамелуците.
Знаме на Куковите Острови
Знамето на Куковите Острови има сина основа на која се наоѓа знамето на Обединетото Кралство во горниот лев агол. На десната страна од знамето се наоѓаат петнаесет бели ѕвезди подредени во круг кои ги претставуваат всушност Куковите Острови.
NGC 6198
NGC 6198 — елиптична галаксија во соѕвездието Змеј, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6198 се споменува и како UGC 10467, MCG 10-24-3, CGCG 299-7, NPM1G +57.0212.
Откривање
Објектот е откриен на 28 јуни 1886 година од страна на Луис Свифт, со помош на рефрактор, чијашто леќа имала пречник од 16 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 35 м 30,6 с, а неговата деклинација, односно висината на лакот на тој агол, +57° 29' 14"". Положбениот агол на објектот е во износ од 90°.
Други поделби
Проучување на NGC 6198 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 58554. Во рамките на атласот на длабокото небо, Уранометрија 2000.00, објектот припаѓа на групата означена со бројот 52; додека во Каталогот на основни ѕвезди (GSC) е групиран под бројот 3881. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1101.
Уметноста во 1534 година
1534 година во уметноста содржи некои значајни настани.
Мохамед Гамуди
Мохамед Гамуди (محمد التليلي بن عبدالله), (роден на 11 февруари 1938 г.) — туниски атлетичар кој бил специјализиран за трките на долги патеки на меѓународните натпреварувања. Тој настапувал за Тунис на Летните олимписки игри во Токио, Мексико, и Минхен и освоил четири медали, од кои еден златен, на трката на 5000 метри на игрите во Мексико.
Средоземни игри 1963 и Летни олимписки игри 1964
На трката на 10.000 метри, фаворитот за победа, светскиот рекордер Рон Кларк од Австралија, потегнал брзо темпо низ целата трка. На еден круг до крајот на трката, Кларк ги отпишал сите негови главни противници, освен Гамуди и Били Милс од САД. По последната кривина, тројцата атлетичари биле израмнети и го разменувале водството. Во последните 50 метри Гамуди го преземал водството, но пред целта бил престигнат од Милс кој го освоил златниот медал. Два дена подоцна, Гамуди бил прв во квалификациите на трката на 5000 метри, но поради никогаш необјаснети причини, тој се откажал од финалето.
Средоземни игри 1967 и Летни олимписки игри 1968
Гамуди успешно ги одбранил насловите на трките на 5000 и 10.000 метри на Средоземните игри во 1967 г. во Тунис и бил сметан за еден од главните фаворити на Летните олимписки игри 1968 во Мексико.
Во финалната трка на 10.000 метри во Мексико, Гамуди бил дел од водечката група низ целата трка. Во последниот круг групата се намалила на само три атлетичари, Гамуди, Нафтали Тему од Кенија, и Мамо Волде од Етиопија. Тој бил преминат од неговите двајца конкуренти и на крајот го освоил бронзениот медал. Два дена подоцна, Гамуди се квалификувал за финалето на трката на 5000 метри. Во финалето, тројца атлетичари влегле израмнети во последниот круг, Гамуди, Тему и уште еден кениец, Кип Кеино. Последниот круг бил истрчан со брз чекор, и ако двајцата кенијци претставувале сериозна закана, Гамуди го преземал водството и прв стигнал на целта освојувајќи го својот прв олимписки златен медал.
Средоземни игри 1971 и Летни олимписки игри 1972
На следните Средоземни игри, одржани во Измир во 1971, Гамуди го освоил сребрениот медал на трката на 5000 метри. И покрај разочарувачкиот настап во Измир, Гамуди повторно бил сметан за фаворит на трките на 5000 и 10.000 метри на Летните олимписки игри 1972 во Минхен.
Во финалната трка на 10.000 метри во Минхен, група од девет атлетичари ја предводела трката пред влегувањето во последниот круг, но тогаш финецот Ласе Вирен одеднаш се сопнал и паднал, и го бутнал Гамуди кој паднал врз него. Вирен брзо станал и на крајот успеал да победи, а Гамуди иако се кренал на нозе сепак пред крајот се повлекол од трката. Во споредба со трката на 10.000 метри, почетокот на трката на 5000 метри бил со спор чекор, и Гамуди бил дел од големата збиена група која трчала заедно првите 3000 метри. Во последните 2000 метри, Ласе Вирен и американецот Стив Префонтејн се издвоиле од групата. На целта, Гамуди стигнал како втор, веднаш зад Вирен кој поставил нов олимписки рекорд.
Таухе
Таухе (Tauche, Tuchow) — општина во округот Одра-Шпре, во Бранденбург, Германија.
NGC 3850
NGC 3850 — спирална галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3850 се споменува и како UGC 6733, MCG 9-19-174, CGCG 268-79.
Откривање
Објектот е откриен на 14 април 1789 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3850 е од видот SBc. Видливиот сјај со голо око изнесува 13,3 m, а оној во рамките на интервалот од минималната до максималната честота 14 m, додека површинскиот сјај изнесува 14,1 m/лм2. NGC 3850 има привидни димензии од 2,1' х 1'.
Астрономски податоци
Објектот е од епохата Ј2000.0. Положбениот агол на објектот е во износ од 118°.
Други поделби
Проучување на NGC 3850 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 36660. Во рамките на атласот на длабокото небо, Уранометрија 2000.00, објектот припаѓа на групата означена со бројот 47; додека во Каталогот на основни ѕвезди (GSC) е групиран под бројот 3835. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 59.
Типологизација на македонските носии
Македонските народни носии можат да се типологизираат врз следниве елементи:
-Планинско-сточарска
-Рамничарско-земјоделска носија
-Централнобалкански регион (Вардарски комплекс) -Шопски регион
СПАЛ
СПАЛ е основан во 1907 година. Моментално ја игра својата 22-ра сезона во најсилната лига на Италија, а најдобриот пласман им е 5-тото место во сезоната 1959-1960. Во сезоната 2016-2017 клубот го освоил првото место во Серија Б, со што избориле директна промоција во Серија А за првпат од сезоната 1967-1968.
Моментален состав
.
Архиепископ Охридски и Македонски
Архиепископ Охридски и Македонски е титула која е дадена на поглаварот на Македонската православна црква - Охридска Архиепископија. Поглаварот на МПЦ, покрај оваа официјална титула, ја носи и титулата Господин Господин и најчесто следи веднаш по официјалната титула и е во вид на кратенка. Така, при формално обраќање, сегашниот поглавар на МПЦ се именува како Архиепископ Охридски и Македонски г.г. Стефан. При неформално обраќање, официјалната титула се изоставува и кон поглаварот се обраќа со титулата Неговото блаженство, па така имаме ''Неговото блаженство г. г. Стефан''.
Историја
Термините „архиепископ“ и „Охридски“ се однесуваат на средновековната македонска црква Охридска архиепископија, каде МПЦ се смета за директен наследник на истата. Во средновековието, архипископите на Охридската архиепископија се именувале како Охридски архиепископ. По возобновувањето на истата во лицето на МПЦ, се додал и зборот „Македонска“.
Родољуб Анастасов
Животопис
Анастасов е роден во Скопје на 25 февруари 1935 година.Татко му Славко бил трговец кој потекнува од скопската фамилија Анастасови а неговата мајка Ефтимија – Ефка Серафимова потекнува од тетовската трговска фамилија Серафимови. Во 1962 година дипломирал на Уметничката академија во Белград. Од 1963 до 1965 година бил на робија на Голи Оток.
По враќањето во Скопје почнал да работи на полето на нефигуративната уметност. Од 1980 година до пензионирањето бил професор на Факултетот за ликовни уметности во Скопје. Во 2011 година, Анастасов на Музејот на Град Скопје му подарил колекција од вкупно 389 ликовни дела.
Акозек
Акозек е село во покраината Алмати во југоисточен Казахстан.
NGC 1769
NGC 1769 — оддавна маглина во соѕвездието Златна Рипка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1769 се споменува и како ESO 85-EN23.
Откривање
Објектот е откриен на 6 ноември 1826 година од страна на Џејмс Данлоп, со помош на рефлекторски телескоп, чијашто леќа имала пречник од 9 см.
Податоци од набљудување
Според морфолошката класификација на галаксиите, NGC 1769 е од видот EN.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 4 ч 57 м 44,7 с, а неговата деклинација, односно висината на лакот на тој агол, - 66° 27' 49".
Пајне (појаснување)
Пајне може да се однесува на:
Уметноста во 1535 година
1535 година во уметноста содржи некои значајни настани.
Културно наследство на Македонија во Општина Ресен
Ова е список на објекти прогласени за културно наследство на Македонија на подрачјето на Општина Ресен според евиденцијата во Регистарот на културно наследство на Управата за заштита на културното наследство на Македонија (УЗКН).
Армин Фе
Армин Фе (роден на 1 февруари 1961 година, во Аугсбург) — германски фудбалски тренер и поранешен играч од средениот ред. Во моментов ја води екипата на Ајнтрахт Франкфурт во Бундеслигата.
Најголемиот успех во својата тренерска кариера го остварил во сезоната 2006-2007 кога како тренер на Штутгарт ја освоил Бунделигата.
Штајнхефел
Штајнхефел (Steinhöfel) — општина во округот Одра-Шпре, во Бранденбург, Германија.
Опсада на Цариград (1411)
Опсадата на Цариград од 1411 година се случила за време на Отоманската граѓанска војна односно Отомански интеррегнум, (20 јули 1402 година - 5 јули 1413 година), кога во Отом анското Царство владеел хаос по поразот на султанот Бајазит I од воениот водач на Средна Азија, Тимур. Иако Мехмед Челебија бил потврден како султан од Тимур по Битката кај Анкара, неговите браќа Иса Челебија, Муса Челебиха, Сулејман Челебиха, а подоцна и Мустафа Челебиха, одбиле да го признаат неговиот авторитет, секој од нив претендирајќи го престолот за себе. Резултатот бил граѓанска војна. Интеррегнумот траел до Битката кај Чаморлу на 5 јули 1413 година, кога Мехмед Челебија се појавил како победник, се крунисал за султан какоМехмед I и го вратил мирот во царството.
Позадина
Пред Битката кај Анкара, Византија била обичен пион на надворешните сили неколку децении, но по поразот на Османлиите од Тимур, царството, за кратко време, станало играч во османлиската внатрешна политика и интриги.
Опсада
Византискиот цар Мануил II Палеолог го поддржал Сулејман како претендент за османлискиот престол. Тие го потпишале договорот за Галиполе со византискиот регент Јован VII Палеолог во 1403 година, бидејќи во тоа време царот Мануил II Палеолог патувал во Западна Европа. Со овој договор, Сулејман се откажал од одредени територии долж брегот на Мармара, како и од градот Солун во замена за византиската поддршка за време на граѓанската војна и се прогласил за султан на во Одрин, главниот град во Румелја на Отоманското Царство.
И покрај поразот на неговиот брат и соперник за османлискиот престол, Муса, во Битката кај Космидион во јуни 1410 година, популарноста на Сулејман опаднала толку многу, што кога Муса се вратил за да му се одмазди за поразот во текот на следната година, приврзаниците на Сулејман поминале на страната на Муса. Сулејман бил фатен при обид да избега на византиските територии, а бил убиен од селаните на 18 февруари 1411 година. Муса започнал да владее како султан на европскиот дел на царството. Муса тогаш им се одмаздил на сите сојузници на Сулејман, вклучувајќи го и Мануил II Палеолог со поставување опсада кон Цариград во 1411 година. Мануил II Палеолог се обратил за поддршка на Мехмет, кој го предал Муса и склучил нов сојуз меѓу него и Византијците против Муса. Опсадата била повлечена истата година.
Кезон (град)
Кезон (Lungsod Quezon, Ciudad Quezón) — поранешен главен (1948-1976) и најпознат град на Филипините. Сместен е на островот Лузон и популарно е познат само како QC (КјуСи). тој е еден од градовите и општините кои го формираат Метро Манила, Националниот Капитал Регион. Градот е именуван по Мануел Кезон, претседател на Филипините, и бил основан и развиен за да ја замени Манила како главен град.
Ганаш
Ганаш (фра: ganache) е прелив, глазура, сос или фил за колачи, направено од чоколадо и слатка павлака.
Ганашот најчесто се прави со загревање на подеднакви количини од слатка павлака и сецкано чоколадо. Прво се загрева павлаката, па се турива врз чоколадото. Смесата се меша или се блендира додека не се изедначи. По желба може да се додаде ликер, а понекогаш и рум, ванила, портокал, итн. Путерот, во основа, се додава за да му даде сјаен изглед и глатка текстура на ганашот. Односот меѓу количините на чоколадо и слатка павлака е различен во зависност од видот на чоколадо што се користи, целта за која е наменет ганашот и температурата на која ќе се сервира. За филување на колачи или за правење чоколадни тартуфи односот меѓу чоколадото и павлаката е два спрема еден, а за прелив или глазура односот е еден спрема еден. Ако се користи бело чоколадо, соодносот е 3 дела чоколадо на 1 дел слатка павлака. Се претпочита павлака со поголема масленост за да се добие погуст ганаш. За ганаш со идеална цврстина и интензивна боја треба да се користи чоколадо со повеќе од 60% какао.
За да се добие поголем волумен на смесата, изладениот ганаш се мати и се мачка како глазура на торта. Со ладење тој згуснува. Додека е топол ганашот може да се стави во калап и да се остави да сцврсне и да остине. Откако ќе се излади, може да се извади од калапот и да се сецка на ситни парчиња.
Историјат
Рецептот за ганаш за прв пат е објавен во 1869 од страна на парискиот драматург (кој подоцна станал слаткар) Пол Сираудин, а на почетокот се сметаше за вид чоколаден тартуф. Сираудин слатката ја нарекол по популарната комедија од неговиот современик Викториен Сарду наречена Les Ganaches ("Шутраци").
438 п.н.е.
438 п.н.е. — година според општоприфатениот календар. Тоа била 438. година пред новата ера, 438. од првиот милениум п.н.е., 38. од 5 век п.н.е. и деветта од 430-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5070 и 5071 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4312 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3322 и 3323 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 315.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 438 година се протега во 2198 и 2199, додека според второто гледиште, годината трае во текот на 2258 и 2259 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 105. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1092 и 1091 исламска година пред хиџра.
Музички продуцент
Музички продуцент е личност која работи во музичката индустрија и чија работа е да ги надгледува и меnaџира снимките на музиката на некој артист. Негова работа е исто така да ги надгледува артистите додека снимаат музика, да прикажува и собира идеи за проектот, да избира музичари и ритми како и да ги надгледува работите преку миксинг и мастеринг. Продуцентите исто така, често имаат поширока претприемачка улога, со одговорност за буџетот, графиците, и преговорите. Денеска, во музичката индустрија има два вида на производители: извршен продуцент и музички продуцент, кои имаат различни улоги. Додека извршниот продуцент надгледува финансии на проектот, музичкиот продуцент го надгледува создавањето на музиката.
Нереј-фјорд
Нереј-фјорд (Nærøyfjorden) е фјорд во општината Еурлан во округот Согн ог Фјуране, Норвешка. Ова е ракав од поголемиот фјорд Согне-фјорд, и има должина од околу 17 km. Фјордот е познато место за туристички екскурзии.
Во 2005 г. е прогласен за светско наследство УНЕСКО. Националното географско друштво го има прогласено за најизвонредното место од природно значење во светот, заедно со фјордот Гејрангер-фјорд.
Велика Преска
Велика Преска (словенечки: Velika Preska) — населба во Општина Литија во средна Словенија. Областа е дел од историскиот регион Штаерска. Населбата сега е вклучена во Засавскиот статистички регион.
Котангенсна теорема
Котангенсна теорема – во тригонометријата оваа теорема е однос помеѓу должината на секоја од страните на даден триаголник и котангенсот од половинката од аглот наспроти страната. Слично како што во синусната теорема размерот на секоја страна и синусот на аголот наспроти неа е еднаков на пречникот на опишаната кружница околу триаголникот (или нивните реципрочни вредности, во зависност од тоа како теоремата е изразена), котангенсната теорема е врска помеѓу полупречникот на впишаната кружница во триаголникот и неговите страни и агли.
Тврдење
Ако ги користиме вообичаените ознаки за триаголник при што (види ја сликата горе десно): a, b, c се должините на трите страни на триаголникот, A, B, C се темињата спротивни на соодветните страни, се соодветните агли при овие темиња,  е полуобемот на триаголникот и r е полупречник на впишаната кружница, тогаш котангенсната теорема гласи
Полупречникот на впишаната кружница е даден со
Доказ
На горната слика, допирните точки на впишаната кружница со страните на триаголникот го делат периметарот на триаголникот на 6 отсечки. Овие отсечки може да се поделат во 3 пара при што отсечките во секој пар имаат еднакви должини. На пример, двете отсечки на кои крајна точка им е темето
се еднакви. Ако се земе по една отсечка од секоја пар, нивниот збир е еднаков на полуобемот
s
. Пример за ова се отсечките во боја прикажани на сликата. Двете отсечки кои ја чинат црвената линија имаат збир a, па сината отсечка мора да има должина s-a. Очигледно, другите пет отсечки мора да имаат должини s-a, s-b или s-c (како што е прикажано на долната слика десно). Од цртежот, користејќи ја дефиницијата за котангенс на агол, се добива Аналогно се добиваат равенствата и за другите два агла, со што е докажано првото тврдење.
За второто, т.е. за формулата за полупречникот на впишана кружница, се почнува со формулата за котангенс на збир од три агла:
од каде
(ова е важен идентитет за звирот на три котангенси на аглите во триаголник). Со замена на вредностите добиени во првиот дел, се добива: Множејќи го равенството со се добива. Aко на двете страни се побара квадратен корен, следува второто равенство.
Некои докази со користење на котангенсната теорема
Бројни други резултати може да се изведат од котангенсната теорема.
ABC
, неговата плоштина е поделена на три пара од 6 помали триаголника, при што триаголниците од ист пар имаат еднакви плоштини. На пример, двата триаголника кај темето
A
, како правоаголни со страна s-a и висина кон неа
r
, имаат плоштини еднакви на. Така, овие два триаголника имаат вкупна површина од (s-a)r, а плоштината P на целиот триаголник е
Пајне
Пајне (Peine) — град во сојузната покраина Долна Саксонија, Германија, сместен на реката Фузе и на Средногерманскиот Канал.
Местоположба
Пајне се наоѓа на реката Фузе помеѓу планинскиот масив Харц и Линебуршкото Поле и со тоа помеѓе двата најголеми града во Долна Саксонија, 40 километри западно од Хановер и 25 километри источно од Брауншвајг. Други поголеми градови во околината се Хилдесхајм, Залцгитер, Гифхорн, Волфсбург и Целе.
Градот има површина од 119,51 км2 и со тоа густина на населеност од 417 жители на км². Нејзината највисока точка изнесува 70 метри.
Клима
Пајне се наоѓа под мешано влијание на океанска и континентална клима.
Градски единици
Самиот Пајне-Центар (Кернштат) — составен од девет статистички окрузи:
Историја
Во 1201 година, Хилдесхајмската хроника го опишува несогласувањето помеѓу епископот Хартберт од Хилдесхајм и браќата Екберт и Гунзелин фон Волфенбител. Гунзелин преовладал во кавгата и ја презел власта над замокот Пајне и околината.
Јужно од замокот, Гунзелин го основал градот Пајне во 1218 или во 1220 година. Во 1223 година, населбата ги добила градските права. Грбот на Гунзелин станал градски симбол.
Во 1256 година, Пајне бил освоен од војводата Албрехт од Бауншвајг-Линебург и по смртта на Гунзелин во 1260 година, неговите синови го изгубиле Пајне од епископот на Хилдесхајм.
Отон I од Брауншвајг-Линебург, епископ на Хилдесхајм, 1260–1279, му ги дал замокот, градот и околината на Пајне на Ведекинд фон Попенбург како феуд.
Збратимени градови
Пајне е збратимен со следниве градови:
Натриум бисулфат
Натриум бисулфат, исто така познат како натриум хидроген сулфат, е натриумова сол на бисулфатниот анјон, со молекуларна формула NaHSO4. Натриум бисулфат е кисела сол која се формира со делумна неутрализација на сулфурна киселина со еквивалент на натриумова база, вообичеаено во форма на натриум хидроксид (луга) или натриум хлорид (готвена сол). Тоа е сув грануларен производ кој може безбедно да се транспортира и складира. Безводната форма е хигроскопна. Растворите на натриум бисулфат се кисели, со 1M раствор со pH од околу 1.
Производство
Натриум бисулфат се добива како интермедиер во Манхајмскиот процес, индустриски процес кој вклучува реакција на натриум хлорид и сулфурна киселина:
Иако не е од комерцијален интерес, натриум бисулфатот може да се генерира како нуспроизвод од производството на многу други минерални киселини преку реакцијата на нивните натриумови соли со вишок на сулфурна киселина :
Произведените киселини HX имаат пониска точка на вриење од реактантите и се одвојуваат од реакционата смеса со дестилација.
Хемиски реакции
Хидрираниот натриум бисулфат дехидрира на 58 C во кој момент се одвојува од молекулата на водата прикачена на неа. Откако повторно ќе се излади, тој е хигроскопен. Загревање на натриум бисулфат до 280 C произведува натриум пиросулфат, друга безбојна сол:
Примени
Натриум бисулфат се користи првенствено за намалување на pH вредноста на други соединенија. Се користи и при процесите на метална завршна обработка, какопроизвод за чистење и за намалување на pH вредноста на водата за ефективно хлорирање во базени и топли кади. Натриум бисулфатот е исто така одобрен од AAFCO како додаток за добиточна храна за општа употреба, вклучително и употреба во храна за живина и придружна животинска храна. Се користи како закиселувач на урина за намалување на уринарните камења кај мачките.
Тој е многу токсичен за одредени ехинодерми, но прилично безопасен за повеќето други форми на живот..
Се применува и за добивање на карактеристични кадифени ефекти во текстилната индустрија.
Уметноста во 1536 година
1536 година во уметноста содржи некои значајни настани.
Аксштет
Аксштет (Axstedt) — општина во округот Остерхолц, во сојузната покраина Долна Саксонија, Германија.
Местоположба
Општината Аксштет се наоѓа во Северногерманската Низина, околу 35 километри северно од Бремен и околу 30 километри јужно од Бремерхафен.
Низ општината тече малата река Билербек, притока на Луне.
Соседни општини
Аксштет се граничи на југ со општината Либерштет, на исток со општината Холсте. Северно се наоѓа местото Бокел на општината Беферштет во округот Куксхафен. Западно се наоѓа општината Хаген им Бремишен (исто така во округот Куксхафен).
Ерег (езеро)
Ерег ( маж Öreg-tó  ) е езеро во Унгарија и се наоѓа во округот Комаром-Естергом, веднаш до градот Тата.
Географија на езерото
Езерото лежи практично во градот Тата (Тата), бидејќи градот е опкружен со езеро од три страни. Теренот околу езерото е влажен, со многу трски, полн со извори и околни ридови придонесоа за формирање на езерото. Денес, најголемата притока на езерото е реката Алталан (пролет и поток), сè до 1960-ти години, сè уште имало извори кои го снабдуваат езерото со вода, но од разни причини тие се преплавиле.
Дури и за време на римското владеење во овие делови, била изградена брана, чии остатоци сè уште може да се видат и денес. Денешниот облик на езерото беше даден во 1740-тите, кога математичарот, картограф и инженер Самуел Миковини направи план за регулирање на брегот на езерото. Со финансиска поддршка на благородното семејство Естерхази, околу 1700 година. Во истата година, создаден е езерце, кое сè уште постои денес и важи за најстарото постоечко езерце во Унгарија. Поголемото чистење на езерото последен пат беше донесено во 2006 година. година. "Во изминатите педесет години во езерото се фрлаа голем број органски материи, вештачки ѓубрива, како отпад и преку отпадните води и дождовница, така што ова беше последниот момент за зачувување на животот во езерото".
Животен свет
Околу 20.000 птици живеат во околните области во езерото. Најраспространетите видови се гуски. Од видот ( Anser fabalis ) што живее во Европа, 12% се наоѓа на ова езеро. Anser albifrons е исто така присутен и презимуван на езерото. Останатите видови кои можат да се најдат се лето гуска (ANSER ANSER), нозе гуска (ANSER brachyrhynchus), гуска калуѓерка (Брант leucopsis) и Kazarka (Брант bernicla) или црна гуска. На брегот на езерото во 1999 година. На 11, бил изграден набљудувачки столб од единаесет метри, кој помага во напорите за зачувување и заштита на езерскиот свет на животни.
Холсте
Местоположба
Општината Холсте се наоѓа во Северногерманската Низина, северно од Бремен.
Општински единици
Општината Холсте е составена од следниве места:
Името Холсте доаѓа од почетните букви на местата Хелингст, Олдендорф и Штеден.
Рамничарско-земјоделска носија
Носијата на рамничарското земјоделско население, особено таа од летниот состав, во која се забележуваат остатоци на елементи од старословенската традиција, се состои од облеки подготвени од домашно ткаено платно (ленено, конопно, памучно) - кошула долга до колена, опашана со широк ткаен волнен појас, со скутови кои паѓаат во набори преку платнените гаќи, чии ногавици се вовлечени во шарени, волнени, плетени чорапи, а на нозете се носат опинци.
Основен елемент кај женските носии во овој комплекс е долгата платнена кошула, од типот туника, со извонредно богат вез на градите, ракавите и долу по скутовите, работен најчесто со волнени конци на ленена, конопна или памучна основа, со главна застапеност на геометриски мотиви. Во составот на носијата е и облеката од типот зубун - клашнена (клашеник, ќурдија, зобан, шегун, шајак) или, за летниот состав, платнена (саја, сагија, сајче) безракавна или со куси ракави, со варијантни разлики во должината, богато украсени со вез, срма, гајтани, рески, топчиња, развласена волна. Долг црн плетен или шарен ткаен појас, како и волнена декоративно орнаментирана скутина, се исто така основни елементи во составот на женската носија. Од покривките за глава посебно се интересни богато извезените сокаи и убруси, декоративно орнаментирани, со разновидни поткити по рабовите - корпи, дарпни, марами, како и долгите ткаени платнени крпи. Сите тие, освен главната намена да ја покријат и заштитат главата, имаат и други значења - ја означуваат територијалната припадност, возраста, брачната состојба, а имаат и магиско - обредна функција.
ФК Селтик
ФК Селтик (Celtic F.C.) е професионален Шкотски фудбалски клуб со седиште во Глазгов кој игра во Шкотската Премиер Лига. Клубот е основан во 1887 година а првиот свој натпревар го одиграл во 1888. Шкотската Премиер Лига Селтик ја има освоено 48 пати, Шкотскиот Куп 37 пати, а Шкотскиот Лига Куп 16 пати. Натпреварите на домашен терен ги игра на својот стадион Селтик Парк чиј капацитет е 60,832 што го прави најголем стадион во Шкотска.
Со Освојувањето на Лигата на Шампионите во 1967, Селтик станал првиот британски тим, и единствениот шкотски тим што ја освоил Лигата на Шампионите. Истата година Селтик ги освоил и Шкотската Премиер Лига, Шкотскиот Куп, Шкотскиот лига куп и Купот на градот Глазгов. Во 1970 година Селтик повторно играл во финалето од Лигата на Шампионите но загубил на продолженија 2:1 од холандскиот претставник Фејенорд. Во 2003 Селтик играл во финалето на Уефа купот, каде загубил 3:2 од Порто.
Најголем соперник на Селтик е неговиот градски сосед Глазгов Ренџерс
Историја
Фудбалскиот Клуб Селтик бил формално формиран во салата на црквата Св. Мери на 6 ноември 1887 година. Клубот бил основан со цел да се намали сиромаштијата во источниот дел на Глазгов со собирање и донирање пари за сиромашните деца. Името Селтик, ги означува ирските и шкотските корени на клубот и било усвоено уште на првиот состанок. За официјален прекар на тимот се смета The Bhoys што според прес службата на Селтик доаѓа од зборовите "the bold boys" што во превод значи "храбрите момци".
Првиот официјален натпревар клубот од Глазгов го одиграл на 28 мај 1888 година против својот најголем градски соперник Глазгов Ренџерс. Тој натпревар бил опишан како пријателски напревар и Селтик победиле 5:2. Нил МекКалум е играчот што го постигнал првиот гол за Селтик. Составот што играл за Селтик бил главно составен од играчи што играле за Хиберниан.
Првата опрема на Селтик се состоела од бела маица со зелени линии, црни шорцеви и темнозелени чорапи.
Во 1889 година Селтик успеал да стигне до финалето на Шкотскиот куп, што било нивно прво учевство но загубил 2:1 во финалето. во 1892 година клубот повторно играл во финалето на Шкотскиот куп, но овојпат го освоил со победата од 5:2 над Квинс Парк. Неколку месеци подоцна клубот се преместил на стадионот Селтик Парк и веќе следната сезона ја освоил Шкотската Премиер лига за првпат во својата историја. Во 1895 Селтик го поставил рекордот за најголема победа победувајќи го Данди со 11:0.
Во 1897 година клубот станал акционерско друштво, а за менаџер на тимот бил поставен Вили Мејли. Помеѓу 1905 и 1910 година Селтик успеал да ја освои Шкотската Премиер лига 6 пати по ред, а при тоа во 1907 и во 1908 го освоил и Шкотскиот куп и станал првиот шкотски клуб кој успеал да ги освои двете натпреварувања во една сезона. За време на првата светска војна Селтик ја освоил Шкотската Премиер лига 4 пати по ред.
Во 1945 тимот го преземал поранешниот играч и капитен Џими МекГрори. Под водство на МекГрори Селтик ги победил Арсенал, Хиберниан и Манчестер Јунајтед на свечениот турнир кој бил одржан во Maj 1953 година по повод крунисувањето на кралицата Елизабета II.
Во 1965 година на чело на менаџерската фукција дошол поранешниот капитен на тимот Џок Стеин. Со Џок Стеин Селтик ја освоил Шкотската Премиер лига 9 пати по ред од 1966 до 1974 година што претставувало светски рекорд кој не бил надминат сè до 1997 година.
Најуспешна година за Селтик се смета 1967 кога Селтик освојува се што може да се освои. Триумфирал во Лигата на Шампионите и во Шкотската Премиер лига а ги освоил и Шкотскиот куп и Шкотскиот Лига куп како и Глазгов купот. Во 1970 година Селтик повторно играл во финалето од Лигата на Шампионите но загубил од холандскиот клуб ФК Фејнорд. И покрај големите успеси што ги бележел Селтик, во осумдесеттите години на минатиот век Селтик западнал во финансиска криза. Клубот бил пред распаѓање, но тогаш шкотскиот стопанственик и иселеник Фергус МекКен ја преземал контролата на клубот и го спасил клубот од стечај. Според шкотските медиуми МекКен го преземал клубот само неколку минути пред да биде прогласен банкрот. По преземањето МекКен го претворил Селтик во јавно трговско друштво и го зголемил капацитетот на Селтик Парк во 60,832 седишта.
Во јуни 2000 година на менаџерската функција на Селтик доаѓа северноирскиот стратег Мартин Онил. Под негово водство Селтик успеал да ја освои Шкотската Премиер лига 3 пати. Во јуни 2003 околу 80.000 навивачи на Селтик допатувале до шпанскиот град Севиља да го проследат финалето на Уефа купот помеѓу Селтик и португалскиот Порто каде што Селтик загубил 3:2 по продолженијата. Однесувањето на навивачите на Селтик било крајно фер и коректно и ниеден навивач не бил приведен па затоа навивачите на Селтик биле наградени со престижното признание за Фер Плеј од страна на ФИФА и УЕФА.
Во јуни 2005 на менаџерската позиција на местото на Мартил Онил бил доведен шкотскиот стратег Гордон Страхан, кој успеал да ја освои Шкотската Премиер лига уште во првата година од своето менаџирање. Страхан успеал да ја освои Шкотската Премиер лига 3 пати по ред и станал третиот менаџер во историјата на Селтик на кој му успеало тоа. Тој исто така успеа да го однесе Селтик во нокаут фазата од Лигата на Шампионите во сезоните 2006/07 и 2007/08. Откако не успеал да ја освои Шкотската Премиер лига во сезоната 2008/09 Страхан бил сменет и на негово место дошол Тони Маубреј, а во 2010 на негово место бил назначен сегашниот менаџер Нил Ленон.
Грб и клупски бои
Во првата сезона ( 1888 ) опремата на Селтик се состоела од бела маица со зелени линии, црни шорцеви и темнозелени чорапи. Следната сезона опремата се состоела од зелена маица со бели вертикални линии и оваа опрема останала сè до 1903 година. Од 1903 година па сè до денес опремата се состои од маица со бели и зелени линии поставени хоризонтално, бели шорцеви и бели чорапи.
Стадион
Стадионот на Селтик се вика Селтик Парк и се наоѓа во Источниот дел на Глазгов. Капацитетот на стадионот изнесува 60,832 седишта и претставува најголем стадион во Шкотска a шести најголем во Обединето Кралство.
Првиот стадион на Селтик се наоѓал во областа Паркхед во Глазгов во 1888 година. Во 1892 година клубот се преместил на друга локација поради зголемување на киријата. На новата локација бил изграден голем заоблен стадион со големи тераси. Рекордната посетеност на стадионот била поставена на 1 јануари 1938 кога се одржало големото дерби на Глазгов помеѓу Селтик и Глазгов Ренџерс и изнесувала 83,500 гледачи. Откако на претседатеското место на Селтик седнал Фергус МекКен, тој направил план да ги демолира терасите од стадионот и стадионот да добие нов лик. Реконструкцијата на стадионот завршила во август 1998.
Освен за натпреварите на Селтик, Селтик Парк се користи и за интернационални натпревари како и за куп натпревари. Исто така стадионот се користи и за концерти, вклучувајќи ги концертите на U2 и на The Who.
Навивачи
Според истражувањата во 2003 проценето е дека Селтик има околу 9 милиони навивачи ширум светот, вклучувајќе 1 милион во САД и Канада. Постојат околу 160 навивачки клубови на Селтик во повеќе од 20 држави ширум светот. Во 2009 маркетинг агенцијата Sports Revolution проценила дека во Јапонија постојат 7 милиони навивачи на Селтик, главно поради играчот на Селтик, Шунсуке Накамура.
Во 2003 година, се проценува дека 80.000 навивачи на Селтик, повеќето од нив без билет за натпреварот, отпатуваа во Севиља во Шпанија за финалето на Уефа купот, а навивачите за нивното фер навивање и однесување биле наградени од страна на ФИФА и УЕФА.
Во сезоната 2010/11, Селтик имаа највисок просек на посетеност по натпревар во Шкотската Премиер лига од било кој друг шкотски клуб. Тие исто така имаа 12-ти највисок просек на посетеност од сите фудбалски клубови во Европа.
Медиуми
Во 1965 година Селтик започнал со издавање на The Celtic View, најстарото списание во фудбалот.
Во 2004 година Селтик го промовирал својот дигитален канал Celtic TV, кој бил достапен во Обединетото Кралство преку дистрибутерот Setanta Sports на сателит. Поради пропаѓање на дистрибутерот Setanta Sports, каналот Celtic TV престанал да врши емитување.
Во 2011 година Celtic TV бил повторно лансиран како онлајн сервис, и го заменил каналот Channel67.
Сопственост и финансии
Од своето основање во 1888 година, Селтик бил приватна фирма во сопственост на неколку семејства.
На 4 март 1994 година бинисменот и иселеник Фергус МекКен го купил Селтик за 9 милиони фунти спасувајќи го од стечај. Тој го претворил клубот во јавно трговско друштво и изградил нов стадион кој во тоа време беше најголем британски стадион. Ова овозможило Селтик да напредува како клуб бидејќи секоја сезона тимот заработувал околу 20 милиони фунти од продажба на билети.
МекКен уште од самиот почеток изјавил дека ќе биде во Селтик само 5 години и во септември 1999 тој официјално објавил дека 50,3 проценти од акциите на клубот се на продажба. МекКен отсекогаш сакал сопственоста на Селтик да се шири што е можно пошироко па предност давал на постојните акционери. Тој го преземал тој чекор со цел да запре нов концорзиум да го преземе клубот.
На 15 август 2011 биле објавени финансиските резултати на Селтик, кои покажувале дека долгот на клубот бил намален од 5 милиони фунти на 500,000 фунти.
Прв тим
Од 24 јули 2017 година
Национални успеси
1893, 1894, 1896, 1898, 1905, 1906, 1907, 1908, 1909, 1910, 1914, 1915, 1916, 1917, 1919, 1922, 1926, 1936, 1938, 1954, 1966, 1967, 1968, 1969, 1970, 1971, 1972, 1973, 1974, 1977, 1979, 1981, 1982, 1986, 1988, 1998, 2001, 2002, 2004, 2006, 2007, 2008, 2012, 2013, 2014, 2015, 2016, 2017, 2018, 2019, 2020, 2022, 2023 1892, 1899, 1900, 1904, 1907, 1908, 1911, 1912, 1914, 1923, 1925, 1927, 1931, 1933, 1937, 1951, 1954, 1965, 1967, 1969, 1971, 1972, 1974, 1975, 1977, 1980, 1985, 1988, 1989, 1995, 2001, 2004, 2005, 2007, 2011, 2013, 2017, 2018, 2019 1957, 1958, 1966, 1967, 1968, 1969, 1970, 1975, 1983, 1998, 2000, 2001, 2006, 2009, 2015, 2017
Меѓународни успеси
1966-67 1969-70 2002-03 1967
Бенѓин
Бенѓин (Będzin) — град кој се наоѓа во Полска, во Шлеското Војводство, со население од 58,639 жители според податоци од 2008 година. Бенѓин е седиште на истоимениот округ.
Првите векови
Во Јагелонскиот период Бенѓин, кој се наоѓа на границата меѓу Мала Полска и Шлеја, бил голем трговски центар. Во 1565 кралот Сигисмунд II Август му овозможил на градот да има пет пазарни денови во една недела. Во 1655 година, за време на Потопот, градот и замокот биле уништени од страна на Швеѓаните и Бенѓин не се опоравил од уништувањето за многу години. По поделбата на Полска, градот бил вклучен во составот на Кралство Прусија, додек во 1815 година станал дел од Конгресна Полска.